Publication: Magyar Közlöny
Issue: MK-1999-28 (Year: 1999, Number: 28)
Era: 1990-2004
Section: 65/1998. (XII. 31.) FVM—PM—GM együttes rendelet
Paragraph Index: 876

65/1998. (XII. 31.) FVM—PM—GM együttes rendelet (a továbbiakban: R.) 4. §-ának (2) bekezdése helyébe a következő rendelkezés lép: „(2) Amennyiben a mellékletben az adott vámtarifaszám előtt a „reg” megjelölés szerepel, úgy az adott vámtarifaszám alá sorolható termékekre exporttámogatás csak a meghatározott régió országaiba, mint célországba kiszállított termékek esetén vehető igénybe. A Kanári-szigetekre történő kiszállítás esetén az Európai Unió tagországaira meghatározott támogatási mértékek helyett az azonos vámtarifaszámú, az egyéb országokra érvényes támogatási mértékeket kell alkalmazni.”

Source: https://magyarkozlony.hu/hivatalos-lapok/b71fe70cbda18532b2da819cf4ce9fa1f9015ad5/dokumentumok/9132893c3eaab5a84a394122451d6baf247acb40/letoltes